অমল কুমার রায়চৌধুরী
অমল কুমার রায়চৌধুরী (১৪ সেপ্টেম্বর ১৯২৩ - ১৮ জুন, ২০০৫) একজন বিখ্যাত ভারতীয় বাঙালি পদার্থবিজ্ঞানী ছিলেন। আপেক্ষিকতার বিশ্বতত্ত্বে অবদান বিশেষ করে রায়চৌধুরী সমীকরণের জন্য তিনি বিখ্যাত। সাধারণ আপেক্ষিকতায় পেনরোজ-হকিং সিংগুলারিটি তত্ত্বগুলো প্রতিপাদনের জন্য তার এই সমীকরণ খুবই উপযোগী। তার কেবল এই একটি অবদানই পদার্থবিজ্ঞানে এতো গুরুত্বের দাবীদার যে অনেকে তাকে ভারতের সর্বকালের অন্যতম সেরা বিজ্ঞানীর কাতারে ফেলেন।